Alle virksomheder med et CVR-nummer skal vælge hvilken af virksomhedens erhvervskonti, der skal være NemKontoen. Det valg skal du fortælle banken om. Med en medarbejdersignatur kan du altid tjekke, hvilken konto der står opført som virksomhedens NemKonto. Det er ikke muligt at bruge sit private NemID/MitID til at logge ind. Hvis virksomheden har flere SE-numre eller P-numre, kan hvert nummer have tilknyttet sin egen NemKonto.